Peale jüriööd näitas kevad oma karmimat palet ning laupäeva hommik oli külm ja lörtsine. Kui valla buss oma ringiga Sookülla jõudis, oli maa seal koguni valge. Kolmveerand tundi hiljem Mustjärve kaldal oli küll jahe, kuid taevaluugid olid nii kõvasti kinni, et isegi päike ei suutnud sealt läbi piiluda.  Ainust niiskust said tunda käijate jalad, kui need soisel pinnal päris õiget mätast ei osanud valida. Aga seda kuiva õhku jätkus täpselt niikauaks, kui bussiuksed käijate järel sulgusid ning suund tagasi kodu poole võeti. Siis sadas ligi tund aega, aga lõpuks tuli päikegi välja. Just nii kapriisne see kevad ongi ...